Sekeris
Sekeris (arba Sokaras; Sqr, Sakar, Seker, lot. Socaris) egiptiečių mitologijoje – šviesos dievas, mirusiųjų sielų globėjas einant Požemiu. Sekeris gali būti suvokiamas kaip viso senovės Egipto valdovas, kaip viena iš Ptacho hipostazių, kadangi pastarasis tvarko ne tik kūrimo, bet ir mirties procesus. Vaizduotas stovinčia Ozyrio pavidalo mumija su karūnuota vanago ar sakalo galva, žalia oda, kuri reiškia puvimą. Mirusiųjų knygoje jo vardas perteikiamas piešiant ant gulsčio ovalo tupintį sakalą. Sokarui priklausantis laivas, kuris plukdo laidojimo skrynią su sakalo galva, dar vadinamas hennu laivu. Sokaras taip pat įkūnija šventojo Hapio jaučio pavidalu.